Tabu

**Tabu** (*Saccharum officinarum Linn*) (bahasa Inggris: *sugar cane*) adolah tanaman untuak bahan baku mambuek gulo dan vetsin. Tanaman iko hanyo dapek tumbuah di daerah nan beriklim tropis. Tanaman tabu masuak ka jenis rumpuik. Umua tanaman tabu sajak ditanam sampai bisa dipanen mancapai kurang labiah 1 tahun. Di Indonesia tabu banyak dibudidayakan di pulau Jawa dan Sumatra. Karakteristik dari tanaman tabu antaro lain adolah adonyo bulu-bulu haluih sarato duri di sekitar bagian palapah dan halaian daunnyo. Kabaradoan bulu-bulu jo duri itu baragam, tagantuang dari varietas tabu. Tinggi dari tanaman tabu bamacam-macam, ado babarapo nan mambuek batang tabu manjadi tinggi adolah dukuangan dari lingkuangan dan varietas; namun sacaro umum tanaman tabu mampunyoi tinggi mulai dari 2,5 sampai 4 meter, jo diameter batang 2 – 4&nbsp;cm. Tabu marupokan tanaman monokotil dan batangnyo dapek manghasiakan anakan dari pangka batang barupo tuneh nan salanjuiknyo akan mambantuak rumpun

Tanaman tabu dapek tumbuah dan bakambang biak di kawasan nan ba iklim subtropika. Tanaman tabu marupokan salah satu tanaman nan tumbuah kambangnyo sangat bagantuang ka kondisi cuaca, artinyo jikok iklim tampek tanaman iko buruak akan bapangaruah ka hasil panen tabu dan kamungkinan hasia panennyo menurun. Sacaro umum syarat kondisi lingkuangan nan dapek manunjang tumbuah kambang tabu nan maksimal adolah jo katinggian sekitar 0 – 900 mdpl, curah hujan rato-rato 2000mm/tahun, rantang suhu udaro 21 – 32o C, dan pH tanah 5 – 6.

Untuak mambuek gulo, batang tabu nan alah dipanen diparah jo masin (mesin *press*) di pabrik gulo. Sasudah itu, niro atau aia parahan tabu disariang, dimasak, dan diputiahkan sahinggo menjadi gulo pasia. Dari proses mambuek tabu akan manghasiakan gulo 5%, sumparah tabu 90% dan sisonyo barupo tetes (molasse) jo aia.

Daun tabu nan kariang (dalam bahaso Jawa, *dadhok*) adolah biomassa nan mampunyoi nilai kalori cukuik tinggi. D*adhok* juo digunokan untuak pangganti kayu baka atau bahan baka untuak mamasak karano capek angek jo mambuek api garang.

Dalam konversi energi pabrik gulo, daun tabu jo sumparah batang tabu digunokan untuak bahan baka *boiler*, nan uapnyo digunokan untuak proses produksi dan pambangkik listrik.

Di babarapo daerah, aia parahan tabu acok dijadikan minuman segar malapehan hauih, latiah, aia perasan tabu juo diyakini elok untuak kesehatan badan karano dapek menambah glukosa.

## Produksi tabu di Indonesia
Di Indonesia, tanaman tabu utamonyo banyak dihasiakan dari pulau Jawa jo Sumatra. Di tahun 2016, manuruik Direktorat Jenderal Pakebunan tacatat laweh kawasan pakabunan tabu adolah 445.520 hektar nan manghasiakan 2,222 juta ton. Untuak panen tabu, sacaro umum jumlah panen tabu taruih maningkek sejak 1980, jo laweh 316.063 ha, salanjuiknyo maningkek jadi 50,69% manjadi 427.123 di tahun 2013. Taruih maningkeknyo jumlah panen tabu iko dikaranokan dek maningkeknyo laweh lahan tabu di kabun masyarakat. Sairiang jo maningkeknyo panen tabu, produksi tabu dalam bantuak gulo juo taruih maningkek sajak tahun 1980. Namun di tahun 1998 tajadi penurunan produksi dikaranokan Indonesia sadang mengalami krisis ekonomi di masa itu. Jikok dibandiangkan jo tahun sabalunnyo, produksi tabu dalam bantuak gulo di tahun 1998 hanyo mancapai 1,48 juta ton, samantaro di tahun 1997 bisa mancapai di angko 2,19 juta ton. Kondisi iko taruih berlanjut sampai tahun 2004, saat produksi tabu babaliak mencapai angka 2 juta ton baliak setelah mengalami keterpurukan di tahun 1998. Hingga 2016, Ditjen Perkebunan mampakirokan produktivitas tanaman tabu di Indonesia alah mancapai 2,71 ton atau maningkek sekitar 116% dari tahun 1998.

## Produk Gulo
Produk olahan utama dari tabu yaitu gulo alah distandardisasi oleh pemerintah Indonesia, tapeknyo oleh Direktorat Standardisasi dan Pengendalian Mutu Kementerian Perdagangan Indonesia. Gulo Kristal putih (GKP) termasuk produk nan diberlakukan wajib SNI berdasarkan Peraturan Menteri Pertanian Nomor 68/Permentann/OT.140/6/2013. SNI GKP adolah SNI 3140.3:2010 dan Amandemen 1.2011 Gulo Kristal Putih. Persyaratan mutu untuak Gulo Kristal Putiah terlampir di tabel dibawah iko.

## Paningkekan produksi tabu
Salah satu kajian metabolomik nan alah dikarajoan tantang tabu adolah kajian relasi profil metabolit dibagian tumbuah kambang tabu, yaitu batang dan tuneh tabu, terhadap kamampuan tumbuahnyo tuneh tabu. Bagian tuneh aksila di tabu umumnyo berado dikondisi dorman; walaupun bantuak itu, katiko segmen dari batang nan mamuek bagian dari node jo internode jo embrio akar dan satidaknyo ciek tunas viabel dipisahkan dari badan tanaman dan ditanam di tanah, patumbuahan tuneh dapek diamati dan tanaman tabu baru  dapek dihasiakan. Tabu juo dapek mangumpuakan sukrosa dalam jumlah nan banyak di bagian batangnyo. Sukrosa iko salanjuiknyo dapek digunokan sebagai substrat dek tabu untuak manunjang tumbuah kambangnyo malalui integrasi disaat proses metabolisme tatantu nan sifatnyo dinamis jo dapek dikarakterisasi jo siklus sintesis, degradasi nan dinamis pulo, mencakup keterlibatan beragam enzim dan isoformnyo. Sukrosa nan ado di dalam batang tabu dapek diamati sebagai gradien, jo kanduangan sukrosa di internoda nan masih mudo labiah randah dibandiangkan samo internoda nan alah tuo. Oleh karano itu, karbon nan disimpan dek tanaman tabu dalam bantuak sukrosa iko diasumsikan punyo peran dalam tumbuahnyo tuneh jo tumbuahnyo tuneh tabu baru. Anggapan iko didasarkan pado informasi bahasonyo sukrosa marupokan salah satu metabolit nan masuak dalam patumbuahan di babarapo jenis tanaman lainnyo.

Komposisi metabolit adolah salah ciek tool nan powerful untuak manjembatani interaksi gen jo fenotip nan diamati disuatu organisme, nan marupokan caminan dari komposisi kimia nan dikanduang sel. Kajian nan alah dikarajoan ka tanaman tabu takaik jo hal iko adolah pengeksplorasian labiah lanjuik jariangan metabolit (*metabolic networks*) dari bagian batang jo tuneh tabu, jariangan nan banyak talibat dalam vegetatif spesies. Dikaranokan patumbuahan tuneh marupokan kunci untuak manantukan keberhasilan tumbuah kambang tabu di area itu.

## Caliak puli

* Gula
* Daftar pabrik gula di Indonesia
* Pemanen tebu

## Rujuakan

## Pranala lua

* Statistik tebu 2019 Indonesia dar Badan Pusat Statistik/ BPS